Jens lovet 12.000 nye sykehjemsplasser - har klart drøye 2000
Før stortingsvalget i 2009 lovet statsminister Jens Stoltenberg (Ap) at alle eldre som trenger det, skal få sykehjemsplass.Tall SSB har utarbeidet for VG, viser at det er et godt stykke igjen til at løftet om 12.000 nye plasser i sykehjem og omsorgsboliger innfris: ** Fra 2008 til 2012 har det blitt 398 flere sykehjemsplasser i Norge. Totalt er det 41.732 sykehjemsplasser, hvorav 1425 er plasser i aldershjem. ** I samme periode har det blitt snaut 1800 flere beboere i bolig med heldøgns bemanning - hvorav de fleste er såkalt omsorgsboliger. Det er en økning på 8,9 prosent. Total økning: 2187 plasser (tallet er et anslag, fordi tallet på omsorgsboliger er litt usikkert).TETT PÅ NETT:Spør eldreombudet om eldreomsorgen - send inn dine spørsmål her!- Vi er i rute. Vårt mål var å gi støtte til bygging og oppussing av 12.000 heldøgns omsorgsplasser innen utgangen av 2015. Hittil er det gitt grønt lys til 7100 plasser. 4000 av dem er ferdige. Jeg har god tro på at innen 2015, har vi gitt tilsagn om rundt 12.000, sier helseminister Jonas Gahr Støre til VG. - SSB mener vi bare har fått 2187 plasser. Hvordan forklarer du spriket? - Vi har sett at dette til tider har blitt fremstilt av andre som løfter om utelukkende nye plasser, men det er hele tiden åpnet for både å bygge på nytt og pusse opp. Hverdagen i en kommune krever at noen må bygge nytt, og det telles som ny plass. Det å ta vare på kvalitet, pusse og ruste opp, telles ikke som nytt, sier han - Synes dere at dere har oppfylt løftene dere har gitt til de eldre, om at alle som trenger det skal få sykehjemsplass?Høyres nestleder Bent Høie mener at Ap har kjørt et kraftig tilbaketog etter løftet om 12.000 plasser. - Da dette løftet ble gitt, tror jeg ikke at det var noen som ikke trodde at det handlet om 12.000 flere plasser. I etterkant viser det seg at det var et valgløfte med liten skrift, sier Høie. - Først gikk de tilbake på at det gjaldt flere plasser. Plutselig skulle det omfatte rehabiliterte og nymalte plasser. Så viste det seg at det ikke var bare det, men også tilskudd til plasser. Før statsbudsjettet 2013 kom det frem at løftet også innebar såkalt tilsagn om tilskudd. Det betyr at søknad er godkjent, men pengene ikke utbetalt. Da kan det gå fem år før plassen er bygget eller rehabilitert, og da er jo sluttpunktet for løftet fort 2020, sier Høyre-nestlederen.- Problemet med Høyres politikk er at de ikke lover noe som helst. Det gir få holdepunkter for en sektor med store behov, kvitterer Jonas Gahr Støre.På sin blogg på Arbeiderpartiets nettsider gikk Stoltenberg blant annet ut med følgende lovnader i september 2009: * «Politikk handler om å sette store mål - og om å ha evnen til å nå dem. Nå sier vi at det er de eldres tur. Alle eldre som trenger det skal få sykehjemsplass. Vi vil ha full sykehjemsdekning innen 2015. Det blir Arbeidspartiets viktigste velferdssak i neste stortingsperiode.» * «Det vil kreve innsats. Vi vil bruke minst 24 milliarder kroner mellom 2008 og 2015 de neste årene for å sørge for 12.000 nye sykehjemsplasser og omsorgsboliger eller mer, dersom behovet er større.» * «Eldre som trenger sykehjemsplass skal få det. Noe annet kan vi ikke akseptere.»
Statsminister Jens Stoltenberg lovet 12.000 flere sykehjemsplasser og omsorgsboliger innen 2015. De siste fem årene har det blitt drøyt 2000.